Source: http://copy21.com/2013/10/szerzoi-jogsertesek-az-interneten-hol-pereljunk/
Timestamp: 2019-09-22 15:24:03
Document Index: 18484345

Matched Legal Cases: ['Bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Szerzői jogsértések az interneten – hol pereljünk? – COPY21
okt 07, 2013 by Dr. Mezei Péter	in Európai Bíróság
[A Kasszációs Bíróság] “lényegében arra keres választ, hogy a rendelet 5. cikkének 3. pontját úgy kell‑e értelmezni, hogy a megkeresett bíróság szerinti tagállam által biztosított szerzői vagyoni jogok megsértése esetén e tagállam bíróságai rendelkeznek‑e joghatósággal az alkotás szerzője által egy olyan társasággal szemben benyújtott felelősség megállapítása iránti kereset elbírálására, mely társaságnak egy másik tagállamban van székhelye, és amely e másik tagállamban többszörözte fizikai hordozóra az említett alkotást, és e fizikai hordozót ezt követően harmadik tagállamban székhellyel rendelkező társaságok értékesítik egy olyan internetes oldalon keresztül, mely a megkeresett bíróság szerinti tagállamban is hozzáférhető.” (22. pont)
Egyrészt a fenti rendelkezés “személy” alatt a jogi személyeket is érti. Másrészt a toulousi bíróság előtt a jogellenes károkozás tárgyában történő perlésnek tehát az az előfeltétele, hogy a káresemény az adott állam joghatósága alatt következzen be, avagy akár ott is bekövetkezhet. Az EUB megerősítette: nem vitatott, hogy a kárt okozó esemény bekövetkezési helye nem a toulousi bíróság illetékességi területén található. Ez azonban nem azt jelenti, hogy kár ne fordulhatna elő Franciaország területén is.
A bíróság ráadásul kiemelte, hogy a Brüsszel-I. rendelet 5. cikk (3) bekezdésének nem fogalmi eleme, hogy a károkozó esemény az adott tagállamot “célozza meg”, vagyis a joghatóság nem csak akkor alapozható meg, ha a a jogsértés egy adott területre “irányul”, hanem akkor is, ha a jogsértés (a káresemény) az adott területen is bekövetkezhet.
“amennyiben a megkeresett bíróság szerinti tagállam által biztosított védelem csak az adott tagállam területére terjed ki, a megkeresett bíróság joghatósága kizárólag az azon tagállam területén bekövetkezett károkra terjed ki, amelyhez a bíróság tartozik.”
Zárásként nem rossz tudni, hogy a közeljövőben (értsd 1-2 éven belül) majdnem azonos tények mellett, de ezúttal fotóművészeti alkotás online elérhetővé tétele tárgyában kell majd előzetes döntést hoznia az EUB-nak, a C-441/13-as számú “Hejduk” ügyben.
Címkék: Brüsszel-I. rendelet, joghatóság, nemzetközi magánjog, Pinckney v. Mediatech
2 thoughts on “Szerzői jogsértések az interneten – hol pereljünk?”
Azt hiszem EuB döntésnek még nem örültem ennyire… noha nem a végkifejlet miatt, hanem mert pont egy ilyen döntésre volt szükségem 🙂
Haha… ha hiszed, ha nem, én is épp most csütörtökön fogok róla az órámon beszélni. Annyira jókor jött:-)